ស្រុកសៀមរាប

ស្រុកសៀមរាប ឬ ក្រុងសៀមរាប (អង់គ្លេស : Siem Reap municipality) គឺជាដែនរដ្ឋបាលស្ថិតនៅក្នុងខេត្តសៀមរាបដែលជាស្រុកនិងជាទីរួមខេត្តរបស់ខេត្តសៀមរាបផ្ទាល់តែម្តងដែលមានផ្ទៃក្រឡា ៣៥២ គីឡូម៉ែត្រការ៉េ។

 លក្ខណៈភូមិសាស្ត្រ 
ស្រុកសៀមរាប មានព្រំប្រទល់ខាងជើងជាប់នឹងស្រុកអង្គរធំខាងកើតជាប់នឹងស្រុកប្រាសាទបាគងនិងស្រុកបន្ទាយស្រីខាងត្បូងជាប់នឹងបឹងទន្លេសាបនិងខាងលិចជាប់នឹងស្រុកពួក។សណ្ឋានដីនៅក្នុងស្រុកនេះចែកចេញជា ០២ ប្រភេទ ៖
 ដីតំបន់ទំនាបកណ្តាល
 ដីតំបន់ទំនាបក្រោមជាប់មាត់ទន្លេសាប
លក្ខណៈសណ្ឋានដីបែបនេះហើយដែលធ្វើឲ្យស្រុកនេះមានអាកាសធាតុក្តៅហើយសើមសម្បូរភ្លៀងធ្លាក់ដែលអំណោយ ផលដល់ដំណាំកសិកម្មនិងព្រៃឈើ។ដីតំបន់ទំនាបក្រោមជាប់មាត់ទន្លេសាបគឺជាដីសម្បូរជីវជាតិដែលបង្កជាលក្ខណៈងាយស្រួលដល់ដំណាំស្រូវនិងអនុផលព្រៃឈើ។ដីតំបន់ទំនាបកណ្តាលគឺជាដីខ្សោះជីវជាតិមានពណ៌សសម្បូរខ្សាច់មិនសូវអំណោយផលដល់ដំណាំស្រូវទេ។ប្រភពទឹកសំខាន់ៗនៅក្នុងស្រុកនេះមានស្ទឹងសៀមរាបដែលមានទឹកជាប្រចាំនិងប្រភពទឹកក្រោមដីប្រើប្រាស់ដោយការជីកអណ្តូង។

 រដ្ឋបាល 
ស្រុកសៀមរាប ជាស្រុកមួយស្ថិតនៅក្នុងខេត្តសៀមរាបមាន ១០ ឃុំប្រភពពីវិទ្យាស្ថានសេដ្ឋកិច្ចកម្ពុជា http://www.stats.nis.gov.kh/areaname/com_pro17.htm៖
 លេខកូដឃុំ ឃុំ អក្សរឡាតាំង ១៧១០០១ ឃុំស្លក្រាម Sla Kram ១៧១០០២ ឃុំស្វាយដង្គំ Svay Dangkum ១៧១០០៣ ឃុំគោកចក Kouk Chak ១៧១០០៤ ឃុំសាលាកំរើក Sala Kamraeuk ១៧១០០៥ ឃុំនគរធំ Nokor Thum ១៧១០០៦ ឃុំជ្រាវ Chreav ១៧១០០៧ ឃុំចុងឃ្នៀស Chong Khnies ១៧១០០៨ ឃុំសំបួរ Sambuor ១៧១០០៩ ឃុំសៀមរាប Siem Reab ១៧១០១០ ឃុំស្រង៉ែ Srangae
នៅក្នុងចំណោមឃុំទាំង ១០ នេះឃុំស្លក្រាម ឃុំស្វាយដង្គំ ឃុំគោកចក និង ឃុំសាលាកំរើកគឺជាតំបន់ទីប្រជុំជនចំណែកឯឃុំស្រង៉ែគឺជាតំបន់រដ្ឋបាលស្រុក។

 ឯកសារពិគ្រោះ 
ប្រព័ន្ធផ្លូវគមនាគមន៍ ប្រព័ន្ធអគ្គិសនីនិងទឹកស្អាត ប្រព័ន្ធទូរគមនាគមន៍ 

រាជរដ្ឋាភិបាលនៃព្រះរាជជាណាចក្រកម្ពុជាអំពីខេត្តសៀមរាបជាភាសាខ្មែរ 
 អត្ថបទផ្សេងទៀត